Х1АБИБИЛ БЕРГЬЕНЛЪИ БАРКУН.

Гьале муг1руздасан кьвагьи бахъана

Кьварарав гъалбац1ас ч1ел босанилан,

Ч1ух1арал ц1умазулъ ц1ар т1ибит1ана,

Ц1ияб бергьенлъиялъ квер борханилан.

Мун къезе гьавизе къуват рехарал,

Къоло ич1авго вас лъуна ч1арбида,

Ч1ух1араб г1амалгун данде вач1арав

Джастинида лъана дур т1адег1анлъи.

Дунял х1айранлъарав Х1абиб вихьизе,

Хваразул рух1алцин рахъун ратила,

Рохел загьир гьабун хирияв эмен,

Хабалъ х1алги бохун хал ккун ватила.

Дур ургьиб рух1 лъурай х1еренай эбел,

Х1ал к1олев Аллагьин гьардон ятила,

Гьит1инал дур лъимал карандеги къан,

Къиматав дуй дуг1а лъадул батила.

К1удиял, г1исинал, т1олго г1адамал,

Г1ащикълъун дур рагъухъ руго хал ккун ч1ун,

Херазгун бах1араз бицунеб харбилъ,

Х1абиб , Х1абибилан буго раг1улеб.

Гъалбац1алъ кинигин къо борханиги,

Къварилъана эмен камун ватидал,

Кинабго г1алам дуй бахъун ч1аниги,

Бахъун лъуна т1агъур гьесул рух1алъе.

Гьебго къуваталда, къуркьи гьеч1ого,

Къудратав Аллагьас кквейги кидаго,

Дагъистан ч1ух1арав, г1амал берцинав,

Ин ша Аллагь , щвелев мун мурадалде. 🤲.